La Biblioteca Pare Fidel Fita busca voluntaris pel projecte ‘Llegim per a tu’ | Ràdio Arenys 91.2FM
Cultura Biblioteca Dijous 7 de març del 2019
El projecte va arrencar l'any passat (foto: Biblioteca)
Mitjans i Codonyès participen al …
Les 17 embarcacions de la flota …
La regidoria de Festes destaca la participació en tots els …
El judici al procés, les limitacions a la llibertat …
Arenys de Munt posa en marxa dues càmeres de vigilància, …
El PP creu que la seguretat és un dels temes principals que…
La iniciativa té per objectiu la lectura en veu alta per als avis i àvies de les residències. La iniciativa es va posar en marxa l’any passat amb una bona resposta, però la idea és aconseguir més persones.
El projecte “Llegim per a tu” va néixer d’una proposta per part de dues persones vinculades a la Biblioteca amb l’objectiu de realitzar lectures en veu alta per als avis. La directora de la Biblioteca, Muntsa Abad, ha explicat que primer es va fer una prova pilot a la residència municipal des de Sant Jordi fins a Sant Joan que va anar molt bé. Posteriorment, a l’octubre va arrencar el projecte a 6 residències del poble i al gener s’hi va afegir Villa Betània. Abad ha afirmat que l’únic compromís és anar a fer lectures a les residències una hora a la setmana cada 15 dies.
Muntsa Abad ha assenyalat que a Arenys de Mar hi viu molta gent gran. La idea, doncs, és que totes aquestes persones puguin gaudir del plaer de la lectura. Abad ha manifestat que el més idoni seria que hi hagi, almenys, dues persones per a cada residència.
Qui vulgui fer de voluntari del projecte ‘Llegim per a tu’ només ha d’acostar-se a la biblioteca per apuntar-se.
Entra en funcionament la Biblioplatja a la plaça de les Palmeres, a la Picòrdia